79 
lige udfor Ørekanalen, og Fjerlaget bringes i Orden ; 
endvidere trækkes Hovedskindet glat henad Issen (und- 
tagen hos Uglerne), og den øvrige Del af Hovedets Fjer- 
dragt lægges i Orden, uden at Fjerene presses fast ind 
mod Hovedet. 
Uglernes Hoved skal være rundt, og Hovedskindet 
lægges derfor ikke glat henad Issen, men trækkes frem; 
forsømmes dette, vil Hovedets Fjer hænge ned paa 
Ryggen og hele Hovedet blive spidst. 
Er Baghovedets Fjerdragt lagt til Rette, stoppes 
lidt hakket Blaar i Svælget, hvorpaa Hagens Fjer ordnes, 
ved at man skyder Skindet mere eller mindre fremad 
mod Undernæbbet; til sidst lukkes Næbbet med en 
Traad, som trækkes gennem Næseborene og bindes fast 
ned om Undernæbbet; er det en langnæbbet Fugl (en 
Regnspove) vikler man Traaden om Næbbet i dettes 
hele Længde; Traaden skal blive siddende, til Fuglen 
er tørret. 
Efter at Hovedet er behandlet, formes Kroppen, og 
Aabningen under Vingen eller paa Ryggen lukkes ved 
at fæste Snitrandene til den kunstige Krop med Naale, 
saaledes at Fjerene kommer til at ligge paa deres rette 
Plads; skulde det vise sig, at Skindet enten var sat 
skævt til Kroppen eller ikke var trukket højt nok op 
om Siden, maa Naalene tages ud og Skindet lægges om; 
man bør ikke sy Snitrandene sammen, da de derved 
let trækkes skævt sammen, hvilket kun vanskeligt kan 
rettes. 
Halen (Styrefjerene) bringes i Stilling ved at bøje 
Haletraaden op- eller nedad; skulde man ikke opnaa 
den rette Stilling i Forhold til Vingerne, kan der rettes 
yderligere paa den senere. Bug- og Underhaledæk- 
fjerene lægges saaledes, at disse kommer til at gaa 
